Spisak najboljih strijelaca Bundeslige po sezonama
Od osnivanja Bundeslige 1963. godine 43 različita nogometaša su bili najbolji strijelci lige. Rekorder po broju postignutih golova u jednoj sezoni Bundeslige je Gerd Müller koji je postigao 40 golova u sezoni 1971/72. Također, Gerd Müller je najuspješniji nogometaš po broju sezona u kojim je bio najbolji strijelac lige. Taj podvig je ostvario sedam puta. Od sezone 1965/66. njemački sportski list Kicker-Sportmagazin najboljem strijelcu lige dodijeljuje nagradu Torjägerkanone. Prvi strani nogometaš koji je bio najbolji strijelac sezone je Norvežanin Jørn Andersen u sezoni 1989/90. Najstariji nogometaš koji je bio najbolji strijelac sezone je Martin Max 2001/02. koji je imao 33 godine, dok je Gerd Müller u sezoni 1966/67. bio najmlađi najbolji strijelac sa 21 godinu. Ukupno deset puta je podijeljena titula najboljeg strijelca u sezoni. Najuspješniji klub je Bayern, ukupno 16 puta je najbolji strijelac bio nogometaš Bayerna. Također, 15 puta najbolji strijelac u sezoni je bio nogometaš koji je bio uvršten u najbolji tim prvenstva.